แพทย์เตือน อันตรายจากการใช้ ครีมหน้าขาว อาจเกิดพิษต่อร่างกายแบบเฉียบพลัน
แพทย์ผิวหนัง เตือนภัยอันตรายจากการใช้ ครีมหน้าขาว โดยมีการโฆษณาเกินจริง ชี้อาจทำให้เกิดอันตรายทั้งแบบเรื้อรังและเฉียบพลันได้วันที่ 17 ก.ค. 2563 นายแพทย์ณรงค์ อภิกุลวณิช รองอธิบดีกรมการแพทย์ และโฆษกกรมการแพทย์ กล่าวว่า ปัจจุบันการเลือกใช้ผลิตภัณฑ์หรือเครื่องสำอางในกลุ่มที่ทำให้มีผิวขาวใสเป็นที่นิยมในประชาชนทุกกลุ่มที่นิยมผิวขาวใส ซึ่งส่วนผสมที่ทำให้ผิวขาวใสในชั่วข้ามคืนอาจจะมีส่วนผสมหลายอย่าง เช่น ปรอท เป็นสารห้ามใช้ แต่อาจพบได้ในผลิตภัณฑ์ เครื่องสำอางที่ไม่ได้มาตรฐาน ไม่ผ่าน อย. อาจจะส่งผลข้างเคียงต่อผู้บริโภคโดยเฉพาะกลุ่มที่ใช้ต่อเนื่องเป็นเวลานาน ทางด้าน แพทย์หญิงมิ่งขวัญ วิชัยดิษฐ ผู้อำนวยการสถาบันโรคผิวหนัง กรมการแพทย์ กล่าวว่า อาการข้างเคียงจากการใช้ผลิตภัณฑ์หรือเครื่องสำอางในกลุ่มที่ทำให้มีผิวขาว จะมีอาการคัน มีผื่นผิวหนังอักเสบ ระคายเคืองจากการแพ้ สังเกตได้จากบริเวณผิวหนังที่ใช้ผลิตภัณฑ์หรือเครื่องสำอางนั้นๆ มีลักษณะ บวม แดง ร้อนทั้งนี้ เมื่อใช้เป็นระยะเวลานานๆ อาจจะทำให้สีของผิวหนังเข้มขึ้น สีเล็บผิดปกติ และเปราะบางได้ บางกรณีเกิดรอยขาวคล้ายกับด่างขาวได้ โดยเฉพาะเครื่องสำอางที่มีส่วนผสมของไฮโดรคิวโนน การเกิดพิษของปรอทต่อร่างกายอาจเกิดแบบเฉียบพลันได้จะมีอาการทางระบบทางเดินอาหาร เช่น ปวดท้อง และปอดอักเสบในกรณีที่เป็นพิษเรื้อรังจะมีอาการทางไต และอาการทางระบบประสาทดังนั้น ควรศึกษารายละเอียดก่อนการเลือกใช้ผลิตภัณฑ์ หรือเครื่องสำอางก่อนตัดสินใจซื้อ ไม่ควรหลงเชื่อโฆษณาที่เกินจริง ถ้าเกิดอาการแพ้ และไม่แน่ใจว่าแพ้ผลิตภัณฑ์หรือเครื่องสำอางยี่ห้อไหน แนะนำให้หยุดใช้ทันที แล้วควรไปปรึกษาแพทย์ผู้เชี่ยวชาญด้านโรคผิวหนัง.
แพทย์ผิวหนัง เตือนภัยอันตรายจากการใช้ ครีมหน้าขาว โดยมีการโฆษณาเกินจริง ชี้อาจทำให้เกิดอันตรายทั้งแบบเรื้อรังและเฉียบพลันได้
ครีมหน้าขาว,ครีมหน้าใส,แพทย์ผิวหนัง,กรมการแพทย์,สถาบันโรคผิวหนัง,ณรงค์ อภิกุลวณิช